Neuvoston asetus N:o 49 tiettyjen yhteisestä maatalouspolitiikasta annettujen säädösten voimaantulopäivien muuttamisesta



Virallinen lehti nro 053 , 01/07/1962 s. 1571 - 1572

Suomenk. erityispainos Alue 3 Nide 1 s. 0031

Ruotsink. erityispainos Alue 3 Nide 1 s. 0031

Tanskank. erityispainos: Sarja I Alue 1959-1962 s. 0178

Englannink. erityispainos: Sarja I Alue 1959-1962 s. 0201

Espanjank. erityispainos: Luku 08 Nide 1 s. 0051

Portugalink. erityispainos: Luku 08 Nide 1 s. 0051



NEUVOSTON ASETUS N:o 49 tiettyjen yhteisestä maatalouspolitiikasta annettujen säädösten voimaantulopäivien muuttamisesta EUROOPAN TALOUSYHTEISÖN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42, 43 ja 44 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että yhteisestä maatalouspolitiikasta annettujen neuvoston asetusten N:ot 19 23, 25 ja 26 sekä vähimmäishinnoista tehdyn neuvoston päätöksen mukaan niiden säännökset tulevat pääosin voimaan 1 päivänä heinäkuuta 1962, jäsenvaltioille on annettava kohtuullinen siirtymäaika mainittujen säädösten sekä neuvoston tai komission määräämien täytäntöönpanotoimenpiteiden, joista eräät on voitu hyväksyä vasta vähän ennen 1 päivää heinäkuuta 1962, tehokasta soveltamista varten, ja viljatuotteiden myyntikausi maissia lukuun ottamatta alkaa kuitenkin yhteisössä 1 päivän heinäkuuta tienoilla, ja näin ollen kauden 1962/1963 osalta sisämarkkinoilla toteutettavat toimenpiteet voivat osoittautua tarpeellisiksi 1 päivästä heinäkuuta 1962 alkaen, ON ANTANUT TÄMÄN ASETUKSEN: 1 artikla 1. Korvataan päivämäärä 1 päivänä heinäkuuta 1962 päivämäärällä 30 päivänä heinäkuuta 1962: a) viljatuotteiden yhteisen markkinointijärjestelmän asteittaisesta perustamisesta annetun neuvoston asetuksen N:o 19 23 ja 29 artiklassa; b) sianlihan yhteisen markkinointijärjestelmän asteittaisesta perustamisesta annetun neuvoston asetuksen N:o 20 17 ja 23 artiklassa; c) kananmunien yhteisen markkinointijärjestelmän asteittaisesta perustamisesta annetun neuvoston asetuksen N:o 21 13, 14 ja 20 artiklassa; d) siipikarjanlihan yhteisen markkinointijärjestelmän asteittaisesta perustamisesta annetun neuvoston asetuksen N:o 22 14 ja 20 artiklassa; e) hedelmien ja vihannesten yhteisen markkinointijärjestelmän asteittaisesta perustamisesta annetun neuvoston asetuksen N:o 23 2 artiklan 3 kohdassa ja 16 artiklassa; f) yhteisen maatalouspolitiikan rahoituksesta annetun neuvoston asetuksen N:o 25 8 artiklassa; g) tiettyjen kilpailusääntöjen soveltamisesta maataloustuotteiden tuotantoon ja kauppaan annetun neuvoston asetuksen N:o 26 5 artiklassa; h) vähimmäishinnoista annetun neuvoston päätöksen 11 artiklassa. 2. Korvataan edellä mainitun neuvoston asetuksen N:o 23 9 artiklan 2 kohdan a alakohdassa päivämäärä 30 päivä kesäkuuta 1962 päivämäärällä 29 päivä heinäkuuta 1962. 3. Edellä mainittuja neuvoston asetuksia N:ot 19 22 sovellettaessa katsotaan kuitenkin ennakkojärjestelmää koskevien säännösten ensimmäisen soveltamisvuoden päättyvän 30 päivänä kesäkuuta 1962. 4. Jäsenvaltioiden hallitusten on toteutettava 1 päivästä heinäkuuta 1962 alkaen kaikki sellaiset toimenpiteet, jotka ovat tarpeen viljatuotteiden yhteisestä markkinointijärjestelmästä annetun neuvoston asetuksen N:o 19 säännösten sisämarkkinoilla soveltamisen mahdollistamiseksi 30 päivästä heinäkuuta 1962 alkaen. 2 artikla Tämä asetus tulee voimaan 1 päivänä heinäkuuta 1962. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 1962. Neuvoston puolesta Puheenjohtaja M. COUVE de MURVILLE